OpenLLM-France/wikimedia huggingface dataset:
# FLINTA*

FLINTA* és una abreviatura alemanya que significa "Frauen, Lesben, Intergeschlechtliche, nichtbinäre, trans und agender Personen", és a dir, dones, lesbianes, intersexuals, no binàries, trans i agènere. L'asterisc representa totes les identitats de gènere no binàries. Per incloure explícitament individus queer, de vegades s'utilitza el terme FLINTAQ, ampliant l'acrònim FLINTA. S'utilitza per designar espais i esdeveniments sense homes cisgènere.
# Brigos (pintor)

L'anomenat pintor d'en Brigos fou un pintor de ceràmica àtica de l'estil de les figures vermelles. Juntament amb Onesimos, Duris i Macró, és un dels pintors terrissaires més importants del seu temps. Estigué actiu en el primer terç del segle V aC, especialment entre el 490 aC. fins al 470aC. Va ser un artista prolífic al qui se li atribueixen més de dos-cents gots, però potser és més conegut per la Copa Brygos, una cílix de figures vermelles conservat al Louvre que representa la "iliupersi" o saqueig de Troia.

## Enllaços externs

* Encyclopedia Britannica
* The Getty Museum - Biografia del pintor d'en Brigos
# Riu Urika

El riu Urika (àrab: أوريكا, Ūrīkā; francès: Ourika) és un riu del Marroc. Neix al Gran Atles i durant el seu camí flueix a través de la vall de l'Urika, a uns 30 km de Marràqueix.
A l'extrem occidental d'Agadir conté un massís compost d'elements cretacis i juràssics erosionats en profundes valls fluvials que configuren l'ecoregió de l'Estepa de l'Alt Atles de ginebre mediterrani.

## Referències

* ↑ Daoudi, L; Saidi, ME «Floods in semi-arid zone: example of the Ourika (High Atlas of Marrakech, Morocco)». International Scientific Journal for Alternative Energy and Ecology, 2008, pàg. 117-123.
* ↑ Schneier-Madanes, Graciela; Courel, Marie-Francoise. Water and Sustainability in Arid Regions: Bridging the Gap Between Physical and Social Sciences (en anglès). Springer Science & Business Media, 2009-12-01, p. 155. ISBN 978-90-481-2776-4.
* ↑ Hooker, Joseph Dalton; Ball, John; Maw, George. Journal of a Tour in Marocco and the Great Atlas (en anglès). Macmillan and Company, 1878, p. 172.
* ↑ Hogan, C Michael. «Mediterranean High Atlas juniper steppe». The Encyclopedia of Earth, March 26, 2013,. [Consulta: 6 octubre 2024].
# El pintallavis

El pintallavis (títol original: Lipstick) és un drama dirigit el 1976 per Lamont Johnson protagonitzat per les germanes Margaux i Mariel Hemingway. Ha estat doblada al català.

## Argument

Chris McCormick és una model que fa carrera a Los Angeles i que viu amb la seva germana petita Kathy en un gran pis. Malgrat el seu treball que la té molt ocupada, accepta trobar-se amb Gordon Stuart, el professor de música de la seva germana que voldria presentar-li algunes de les seves composicions. Decebuda per la manera com l'ha rebut (les seves converses són contínuament interrompudes per trucades telefòniques), decideix anar-se'n. Ell, després de l'haver-li pegat, la viola.
Chris decideix denunciar el seu agressor a la justícia. Malgrat l'excel·lent informe de Carla Botat, la fiscal general, Stuart és declarat innocent i alliberat. Més tard, aquest hi torna, amb Kathy, a qui viola en el subsol d'un gran centre comercial mig buit. Quan se n'assabenta, Chris agafa el seu fusell i abat el seu agressor en l'aparcament del centre. Un altre procés l'exculpa, però.

## Repartiment

* Margaux Hemingway: Chris McCormick
* Chris Sarandon: Gordon Stuart
* Mariel Hemingway: Kathy McCormick
* Perry King: Steve Edison
* John Bennett Perry: Martin McCormick
* Francesco Scavullo: Francesco
* Robin Gammel: Nathan Cartwright
* Anne Bancroft: Carla Bondi
* William Paul Burns: el jutge
* Meg Wyllie: Germana Monica

## Al voltant de la pel·lícula

* Es tracta de l'única pel·lícula on Margaux i Mariel Hemingway treballen juntes.
* Mariel Hemingway va ser nominada al Globus d'Or a la millor actriu debutant en aquesta pel·lícula.
* Francesco Scavullo és un dels grans dissenyadors americans dels anys 1980. El pintallavis és l'única pel·lícula on ha actuat.
* El lloc on Kathy McCormick és violada és el Beverly Center, un gran centre comercial de l'oest de Los Angeles situat al 8500 de Beverly Boulevard, en construcció en el moment del rodatge.

## Referències

* ↑ esadir.cat. . esadir.cat.
* ↑ «Lipstick». The New York Times.
# Bisbat de Gómez Palacio

El bisbat de Gómez Palacio (castellà: Diócesis de Gómez Palacio, llatí: Dioecesis Gomez-Palaciensis) és una seu de l'Església Catòlica a Mèxic, sufragània de l'arquebisbat de Durango, i que pertany a la regió eclesiàstica Vizcaya-Pacifico. Al 2013 tenia 468.000 batejats sobre una població de 585.000 habitants. Actualment està regida pel bisbe José Fortunato Álvarez Valdéz.

## Territori

La diòcesi comprèn la part oriental de l'estat mexicà de Durango. Pertanyen a la diòcesi els municipis de Gómez Palacio, Lerdo, San Juan de Guadalupe, General Simón Bolivar, Santa Clara, Nazas, San Luis del Cordero, San Pedro del Gallo, Tlahualilo, Mapimí i part del municipi de Cuencamé.
La seu episcopal és la ciutat de Gómez Palacio, on es troba la catedral de Mare de Déu de Guadalupe.
El territori s'estén sobre 27.405 km², i està dividit en 38 parròquies.

## Història

La diòcesi va ser erigida el 25 de novembre de 2008 mitjançant la butlla del Papa Benet XVI, prenent el territori de l'arquebisbat de Durango.

## Cronologia episcopal

* José Guadalupe Torres Campos (25 de novembre de 2008 - 20 de desembre de 2014 nomenat bisbe de Ciudad Juárez)
* José Fortunato Álvarez Valdéz, des del 30 de desembre de 2015

## Estadístiques

A finals del 2013, la diòcesi tenia 468.000 batejats sobre una població de 585.000 persones, equivalent al 80,0% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 2008 | 475.129 | 531.465 | 89,4 | 49 | 49 | | 9.697 | | 11 | 59 | 38 |
| 2012 | 464.000 | 580.000 | 80,0 | 52 | 51 | 1 | 8.923 | | 10 | 83 | 39 |
| 2013 | 468.000 | 585.000 | 80,0 | 51 | 50 | 1 | 9.176 | | 9 | 67 | 38 |

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Gomez Palacio (anglès)
* Esquema de la diòcesi a www.gcatholic.org (anglès)
* Butlla Metropolitanae Ecclesiae, AAS 101 (2009), p. 21 (llatí)
* Butllettí de la Sala Stampa de la Santa Seu del 25 de novembre de 2008 (italià)
* Esquema de la diòcesi a la pàgina de la Conferència Episcopal Mexicana (castellà)
# Baga de Sant Miquel

La Baga de Sant Miquel és una obaga del terme municipal de Sant Quirze Safaja, a la comarca del Moianès.
És al nord-est de Sant Miquel del Fai, a llevant de la Caseta de Sant Miquel, a ponent de la masia de l'Onyó i a l'esquerra del Rossinyol. Constitueix tot el vessant nord-oest del Serrat de l'Onyó.
# Camp del Corb

El Camp del Corb és una plana agrícola del terme municipal de Bigues i Riells, al Vallès Oriental, en territori del poble de Riells del Fai.
És a l'oest/sud-oest del poble, a la dreta del Tenes, just a ponent d'on arriba per l'esquerra a aquest riu el torrent de Llòbrega. És a ponent del Molí de la Pineda, al sud-est de la Roca Rodona i al nord-oest del Pujol.
# Bisbat de Kwito-Bié

El Bisbat de Kwito-Bié (portuguès: Diocese de Kwito-Bié; llatí: Dioecesis Kvitobiensis) és una seu de l'Església Catòlica a Angola, sufragània de l'arquebisbat de Huambo. El 2013 tenia 806.639 batejats al voltant de 1.295.000 habitants. Actualment és dirigida pel bisbe José Nambi.

## Territori

La diòcesi comprèn la ciutat de Kuito a la província de Bié, on s'hi troba la catedral de São Lourenço. El territori es divideix en 134 parròquies.

## Història

La diòcesi de Silva Porto fou erigida el 4 de setembre de 1940 con amb la butlla Sollemnibus Conventionibus del papa Pius XII, aplegant territori de la diòcesi d'Angola i Congo (avui arquebisbat de Luanda). Originàriament era sufragània de l'arxidiòcesi de Luanda.
El 25 de novembre de 1957 i l'1 de juliol de 1963 va cedir porcions del seu territori a l'avantatge de l'erecció respectivament de les diòcesis de Malanje (avui arcidiòcesi) i de Luso (avui bisbat de Lwena).
El 3 de febrer de 1977 entrà a formar part de la província eclesiàstica de l'arquebisbat de Huambo. El 16 de maig de 1979 va assumir el nom actual.

## Cronologia de bisbes

* Antonio Ildefonse dos Santos Silva, O.S.B. † (3 novembre 1941 - 17 agost 1958 mort)
* Manuel António Pires † (23 setembre 1958 - 15 juny 1979 dimitit)
* Pedro Luís António † (15 juny 1979 - 15 gener 1997 retirat)
* José Nambi (15 gener 1997 -)

## Estadístiques

A finals del 2013, la diòcesi tenia 806.639 batejats sobre una població de 1.295.000 persones, equivalent al 62,3% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1950 | 63.536 | 943.529 | 6,7 | 46 | | 46 | 1.381 | | 42 | 15 | 2 |
| 1969 | 243.743 | 600.000 | 40,6 | 56 | 12 | 44 | 4.352 | | 66 | 82 | 26 |
| 1980 | 329.000 | 723.000 | 45,5 | 9 | 3 | 6 | 36.555 | | 8 | 15 | 22 |
| 1990 | 326.300 | 767.000 | 42,5 | 6 | 1 | 5 | 54.383 | | 9 | 26 | 24 |
| 1999 | 415.655 | 981.179 | 42,4 | 15 | 11 | 4 | 27.710 | | 12 | 34 | 10 |
| 2000 | 420.344 | 985.120 | 42,7 | 12 | 10 | 2 | 35.028 | | 5 | 30 | 11 |
| 2001 | 426.774 | 995.991 | 42,8 | 15 | 13 | 2 | 28.451 | | 5 | 37 | 11 |
| 2002 | 432.626 | 1.000.131 | 43,3 | 17 | 13 | 4 | 25.448 | | 7 | 37 | 11 |
| 2003 | 440.627 | 1.001.914 | 44,0 | 18 | 13 | 5 | 24.479 | | 10 | 35 | 11 |
| 2004 | 453.347 | 1.016.688 | 44,6 | 18 | 13 | 5 | 25.185 | | 9 | 41 | 11 |
| 2013 | 806.639 | 1.295.000 | 62,3 | 32 | 21 | 11 | 25.207 | | 32 | 60 | 134 |

## Fonts

* Annuario Pontificio del 2014 i precedents, a http://www.catholic-hierarchy.org/diocese/dkwit.html
* (llatí) Butlla Sollemnibus Conventionibus, AAS 33 (1941), p. 14
* (anglès) Fitxa de la diòcesi a www.gcatholic.org
* (portuguès) Fitxa de la diòcesi Arxivat 2013-07-05 a Wayback Machine. al web de la Conferència episcopal angolesa
# Camps de la Baga Fosca

Els Camps de la Baga Fosca és un paratge de camps de conreu del terme municipal de Castellterçol, a la comarca del Moianès.
És a l'extrem nord-oriental del terme de Castellterçol, al sud-oest de la Rompuda de la Vall i al nord del Sot del Xera. A la dreta del Xaragall dels Pollancres, queda al sud-est de Cal Murri i al nord-oest de la Casanova de la Vall.
# Can Castanyer (Riells del Fai)

Can Castanyer és una casa que procedeix d'una antiga masia del poble de Riells del Fai, en el terme municipal de Bigues i Riells, al Vallès Oriental.
Està situada al sud del poble, en un petit veïnat que forma al voltant de la carretera BV-1483, la que condueix al poble de Riells del Fai, en el seu primer tram, juntament amb Can Prat, Can Boneto i Can Mas. Can Castanyer és la que queda més a migdia del conjunt.
Com moltes antigues masies, els canvis moderns, fruit de l'adaptació a les necessitats de la vida actual, han anat transformant les velles masies en cases modernes amb poc aspecte de casa rural. És el cas de Can Castanyer.
# Alberto Arrando Garrido

Alberto Arrando Garrido (València, 7 de juliol de 1886 - ?) va ser un militar i policia espanyol.

## Biografia

Militar de carrera. El 1919 ja ostentava el rang de capità i es trobava al capdavant el Sometent en la zona de Puigcerdà.
El juliol de 1936, ja amb el rang de comandant, estava al capdavant de les Forces de Seguretat i Assalt a Barcelona. Es va mantenir fidel a les autoritats republicanes, i al capdavant de les forces de seguretat va contribuir decisivament al fracàs dels militars rebels en la capital catalana. Durant els fets de maig de 1937 el ja tinent coronel Arrando va ser nomenat Delegat d'Ordre públic per a Barcelona, en substitució del coronel Antonio Escobar Huertas, que havia resultat ferit. El febrer de 1938 va ser nomenat comandant de la 30a Divisió en el Front d'Aragó, encara que va ser destituït poc després després de l'enfonsament del front i la desbandada dels soldats.
Al final de la contesa va marxar a l'exili, traslladant-se a Mèxic a bord del Nyassa.

## Família

Tenia un germà, Francisco, que també pertanyia al Cos d'Assalt i va morir durant els combats de juliol de 1936 a Barcelona.

## Referències

* ↑ Eduardo González Calleja, Fernando del Rey Reguillo (1995). La Defensa armada contra la revolución, Madrid: CSIC, pàg. 295
* ↑ Guillermo Cabanellas (1975). La guerra de los mil días: nacimiento, vida y muerte de la II República Española. Volumen I, Editorial Heliasta, pàg. 443
* ↑ Burnett Bolloten (2015) [1991]. The Spanish Civil War: Revolution and Counterrevolution, University of North Carolina Press, pàg. 453
* ↑ Robert J. Alexander (2007) [1998]. The Anarchists in the Spanish Civil War. Volume II, Janus Publishing Company, pàg. 936
* ↑ José María Maldonado (2007). El frente de Aragón: la Guerra Civil en Aragón (1936-1938), Mira Editores, pàg. 241
* ↑ Michael Alpert (2013). The Republican Army in the Spanish Civil War, 1936–1939, Cambridge University Press, pàg. 324
* ↑ Frederic Escofet (1984). De una Derrota a una Victoria: 6 de Octubre de 1934-19 de Julio de 1936, Argos Vergara, pàg. 280
# Saale

El Saale és un riu d'Europa Central que neix prop de Zell, passa per les ciutats alemanyes de Hof, Saalfeld, Rudolstadt, Jena, Naumburg, Weißenfels, Merseburg, Halle i desemboca a l'Elba prop de Barby. Té una llargada de 413 km. i es considera el centre geogràfic de l'actual Alemanya.
El seu origen es troba a les Großer Waldstein, part de la serralada Waldstein, prop de Zell, a les muntanyes Fichtel a l'Alta Francònia (Baviera), a una altitud de 728 metres. Segueix un curs sinuós en direcció nord i, després de passar la ciutat manufacturera de Hof, entra a Turíngia.

## Etimologia

El nom Saale prové de l'arrel protoindoeuropea *séles 'pantà', semblant al gal·lès hêl, heledd 'prat del riu', heyl de còrnic 'estuari', grec hélos 'pantà, prat', sàras 'llac, estany' en sànscrit. , Sárasvati 'riu sagrat',en persa antic Harauvati 'riu Hārūt; Arachosia', Avèstic Haraxvatī, idem. També pot estar relacionat amb l'arrel indoeuropea *sal, "sal".

## Galeria

* La font des de Zell, Baviera.
* El riu Saale des de Leissling, prop de Weissenfels (Alemanya).

## Referències

* ↑ «Saale». Gran Enciclopèdia Catalana. [Consulta: 15 setembre 2024].
* ↑ Quintana, Juan Carlos Rivera. Breve Historia de Carlomagno y el Sacro Imperio Romano Germánico: La desconocida historia de la Europa medieval y del emperador que la hizo renacer del oscurantismo y sentó las bases de la cultura de Occidente. (en castellà). Nowtilus, 2008. ISBN 978-84-9763-600-1.
* ↑ Wiegel, S.; Aulinger, A.; Brockmeyer, R.; Harms, H.; Löffler, J. «Pharmaceuticals in the river Elbe and its tributaries». Chemosphere, 57, 2, 01-10-2004, pàg. 107–126. DOI: 10.1016/j.chemosphere.2004.05.017. ISSN: 0045-6535.
* ↑ Gamkrelidze, Thomas V.; Ivanov, Vjaceslav V. Indo-European and the Indo-Europeans: A Reconstruction and Historical Analysis of a Proto-Language and Proto-Culture. Part I: The Text. Part II: Bibliography, Indexes (en anglès). Walter de Gruyter, 2010-12-15, p. 581. ISBN 978-3-11-081503-0.
# Llac Kaulime

El llac Kaulime és un llac que es troba a Malawi, ubicat concretament dins el Parc Nacional Nyika, i que té una superfície de 1,3 hectàrees. Dels quatre cossos d'aigua que hi ha, el llac Kaulime és l'únic llac format de manera natural.

## Geografia

El llac, de fins a 1,3& ha, es troba al bell mig de les terres altes de l'altiplà de Nyika, a 2.200 m d'altitud i a uns 8 km a l'oest de Chelinda.

## Descripció

Es diu que el llac va ser creat per una esllavissada de terra que va bloquejar la sortida d'un petit afluent al Northern Rukuru.
L'autor Richard Newton, que va treballar originalment per al Departament de Parcs Nacionals de Malawi, descriu el petit llac com un fenomen misteriós: "no hi ha cap entrada, cap sortida, només aigua que reflecteix el cel".

## Flora i fauna =

El licòsid Trabea nigristernis de la vora del llac és una espècie especial d'aranya originària només de Malawi.
El llac, que es troba lluny de l'habitació humana, és utilitzat pels animals salvatges com a abeurador. Això permet als visitants del parc nacional observar animals en estat salvatge amb relativa facilitat.

## Referències

* 1 2 «CHELINDA LODGE - Welcome to the Nyika National Park.» (en anglès). Jambo Africa Ltd.. Arxivat de l'original el 4 agost 2010. [Consulta: 14 maig 2024].
* ↑ Bulletí de l'Oficina Nacional d'Auditoria, volum 2, número 2, març/abril de 2007.
* ↑ Plants of the Nyika Plateau. South African National Biodiversity Institute, Pretoria, 2005, S. 2
* ↑ {{ref-web|autor = Richard Newton | url = http://www.travelintelligence.com/travel-writing/malawi-wisdom-ss-ngoma Arxivat 2011-04-13 a Wayback Machine. | títol = Malawi: the Wisdom of SS Ngoma. | editor = Travelintelligence | llengua = anglès | consulta = 20 desembre 2009)
* ↑ Mark Alderweireldt: A Revision of a Central African Trabea (araneae, lycosidae) with the description of two new Species from Malawi. Arxivat 2019-08-04 a Wayback Machine. (PDF; 561 kB) The Journal of Arachnology (27), 1999, S. 449–457. ISSN 1937-2396

## Bibliografia

* John Burrows, Christopher Willis: Plants of the Nyika Plateau. South African National Biodiversity Institute, Pretoria 2005. ISBN 1-919976-08-6
# La Rioja (Argentina)

La Rioja és una ciutat de l'Argentina, capital de la província homònima. Es troba al centre-est de la província, al departament de la Capital. Compta amb l'aeroport Capitán Vicente Almandos Amonacide (codis IRJ/SANL), amb vols a Buenos Aires i Catamarca. El 2010 tenia 180.995 habitants.
Juan Ramírez de Velasco, governador de Tucumán, fundà aquesta ciutat sota el nom de Todos los Santos de la Nueva Rioja, el 20 de maig de 1591, n'establí el cabildo i en va fer l'ordenació urbanística. El 1898 patí greus danys per un terratrèmol.
La Rioja presenta un clima continental. Els hiverns són suaus i secs, amb temperatures mitjanes mensuals per sobre dels 10 °C i poca pluja, amb una alta oscil·lació diària. Els estius són plujosos i càlids, amb temperatures mitjanes d'uns 28 °C i màximes absolutes al voltant de 45 °C, una de les més altes de l'Argentina.

## Enllaços externs

* Web municipal Arxivat 2005-10-25 a Wayback Machine.
* Sitio federal IFAM Arxivat 2007-09-30 a Wayback Machine.
* Coord. geográficas
# Wurstelprater

El Wurstelprater és un parc d'atraccions localitzat al Prater de Viena, en el segon districte, Leopoldstadt. La seva atracció més famosa és la roda de fira, coneguda com a Wiener Riesenrad. El parc té també altres atraccions com muntanyes russes, cavallets o autos de xoc.
Aquesta institució es remunta a l'època de l'Imperi Austríac, quan l'emperador Josep II va obrir al públic el "Prater" (que fins aleshores havia servit com a vedat de caça imperial) l'any 1766.
El parc està obert de 10:00 a 1:00 cada dia durant la temporada que va del 15 de març al 31 d'octubre. Algunes atraccions, així com els llocs de menjar i els restaurants, estan oberts durant tot l'any. No hi ha tarifa d'entrada per entrar al parc; en canvi, cada atracció cobra la seva pròpia tarifa, les atraccions són empreses individuals, propietat principalment de famílies locals.

## Referències

* ↑ «History - Wiener Prater» (en anglès). [Consulta: 1r abril 2013].
* ↑ «General Information about the Viennese Prater». Arxivat de l'original el 30 de març 2013. [Consulta: 1r abril 2013].

## Enllaços externs

* Pàgina web oficial (alemany)
# Can Bacardí (Bigues)

Can Bacardí és una masia aBigues (poble del Vallès) . És al nord-est de la Torre i al sud-oest de Can Fes, a l'esquerra del torrent de la Torre. Queda a prop i a ponent del Rieral de Bigues. Té l'entrada principal pel carrer del Camí de la Torre, més amunt de la Torre. La masia vella de Can Bacardí és al fons de la finca actual.
# Bristol Rovers Football Club

El Bristol Rovers Football Club és un dels dos clubs de futbol de la ciutat de Bristol, Anglaterra (l'altre és el Bristol City Football Club). Fou fundat l'any 1883 i juga en la League One. Està agermanat amb el Centre d‘Esports Sabadell, club amb el qual comparteix els quadres arlequinats blanc-i-blaus.

## Palmarès

* Southern Football League (1): 2004-05
* Football League Third Division South (1): 1952-53
* Football League Third Division (1): 1989-90
* Football League Third Division South Cup (1): 1934-35
* Watney Cup (1): 1972
* Gloucestershire Cup (32): 1888-89, 1902-03, 1904-05, 1913-14, 1924-25, 1927-28, 1934-35, 1935-36, 1937-38, 1947-48, 1948-49, 1950-51, 1953-54, 1954-55, 1955-56, 1958-59, 1962-63, 1963-64, 1964-65, 1965-66, 1967-68, 1973-74, 1974-75, 1981-82, 1982-83, 1983-84, 1984-85, 1988-89, 1989-90, 1992-93, 1993-94, 1994-95
* Football League Trophy, Runners-up (2):1989-90, 2006-07
* Football League Two play-offs (1): 2006-07

## Enllaços externs

* Web oficial
* Supporters club website Arxivat 2007-06-08 a Wayback Machine.
* The odd link between Bristol Rovers and the singer Leadbelly
# Bisbat de Lichinga

El bisbat de Lichinga (en llatí: Dioecesis Lichingaensis) és una seu metropolitana de l'Església catòlica. El 2012 tenia 220.160 batejats sobre 1.190.000 habitants. L'arquebisbe actual és Atanasio Amisse Canira.

## Territori

La diòcesi comprèn tota la província de Niassa a Moçambic.
La seu bisbat es troba a la ciutat de Lichinga, on s'hi troba la catedral de Sant Josep.
El territori se subdivideix en 21 parròquies.

## Història

La diòcesi de Villa Cabral fou erigida el 21 de juliol de 1963 amb la bolla Nampulensis del papa Pau VI, amb porcions del territori de la diòcesi de Nampula (avui arxidiòcesi). Originàriament era sufragània de l'arxidiòcesi de Lourenço Marques (avui arquebisbat de Maputo). El 29 de juliol de 1976 va adoptar el nom actual.
El 4 de juny de 1984 va entrar a formar part de la província eclesiàstica de l'arquebisbat de Nampula.

## Cronologia de bisbes

* Eurico Dias Nogueira † (10 de juliol de 1964 - 19 de febrer de 1972 nomenat bisbe de Sá da Bandeira)
* Luís Gonzaga Ferreira da Silva, S.J. † (10 de novembre de 1972 - 25 de gener de 2003 retirat)
* Hilário da Cruz Massinga, O.F.M. (5 d'abril de 2003 - 25 de gener de 2008 nomenat bisbe de Quelimane)
* Elio Greselin, S.C.J. (30 de desembre de 2008 - 8 de febrer de 2015 retirat)
* Atanasio Amisse Canira, des del 8 de febrer de 2015

## Estadístiques

A finals del 2013, la diòcesi tenia 220.000 batejats sobre una població de 1.190.000 persones, equivalent al 18,5% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parròquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1970 | 60.130 | 278.014 | 21,6 | 43 | 15 | 28 | 1.398 | | 37 | 70 | 2 |
| 1980 | 79.276 | 463.000 | 17,1 | 18 | 2 | 16 | 4.404 | | 17 | 37 | 15 |
| 1990 | 110.000 | 555.549 | 19,8 | 14 | 2 | 12 | 7.857 | | 15 | 28 | 21 |
| 1999 | 187.206 | 778.000 | 24,1 | 22 | 6 | 16 | 8.509 | | 20 | 65 | 20 |
| 2000 | 196.207 | 798.000 | 24,6 | 24 | 10 | 14 | 8.175 | | 21 | 70 | 18 |
| 2001 | 197.557 | 802.212 | 24,6 | 23 | 11 | 12 | 8.589 | | 24 | 73 | 18 |
| 2002 | 203.378 | 819.549 | 24,8 | 26 | 11 | 15 | 7.822 | | 29 | 66 | 20 |
| 2003 | 204.275 | 839.569 | 24,3 | 29 | 13 | 16 | 7.043 | | 37 | 64 | 22 |
| 2004 | 194.485 | 839.569 | 23,2 | 30 | 14 | 16 | 6.482 | | 35 | 73 | 21 |
| 2013 | 220.160 | 1.190.000 | 18,5 | 37 | 21 | 16 | 5.950 | | 19 | 88 | 21 |

## Fonts

* Anuari pontifici del 2013 i precedents, a Catholic-hierarchy
* Butlla Nampulensis
* (anglès) Fitxa de la diòcesi a www.gcatholic.org
# Batshe

El riu Batshe o Bashee (en afrikaans Batsherivier) és un riu que flueix al centre de KwaZulu-Natal, Sud-àfrica. És un afluent del riu Buffalo i es troba a la conca del riu Tugela.

## Enllaços externs

* Mapa de l'estuari de Batshe a Geonames.org (cc-by)
# Can Bosc (Bigues)

Can Bosc és una masia a el Rieral de Bigues, l'actual centre del poble de Bigues, a l'esquerra del Tenes. És a prop i al sud-oest de Ca l'Arcís, en el carrer d'Anna Mogas, a tocar de la plaça que ocupa l'antiga Quintana de Can Vedell, quasi a la cantonada amb el carrer del Pedregar.